|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ**  **ΘΡΗΣΚΕΥΜΑΤΩΝ** ΠΕΡΙΦΕΡΕΙΑΚΗ ΔΙΕΥΘΥΝΣΗ **Π. & Δ. ΕΚΠΑΙΔΕΥΣΗΣ ΑΤΤΙΚΗΣ**  **ΔΙΕΥΘΥΝΣΗ Δ.Ε. Δ΄ ΑΘΗΝΑΣ**  |  |  | | --- | --- | | **Ταχ. Διεύθυνση** | Λεωφ. Συγγρού 165, Ν. Σμύρνη | | **Ταχ. Κώδικας** | 17121 | | **Πληροφορίες** | Δρακοπούλου Μάρα | | **Τηλέφωνο** | 2131617347 | | **E-Mail** | [agyg@dide-d-ath.att.sch.gr](mailto:agyg@dide-d-ath.att.sch.gr) | | **ΠΡΟΣ:**    **ΚΟΙΝ.:** | **Ν. Σμύρνη, 23/2/2022**  **Αρ. Πρωτ. : 2510**  **1/ Όλες τις σχολικές μονάδες**  **ΔΕ Δ΄ Αθήνας**  **2/ Σιβιτανίδειο Δημόσια Σχολή**  **Τεχνών και Επαγγελμάτων**  **4ο ΠΕΚΕΣ Αττικής**  **1ο ΚΕΣΥ**  **2ο ΚΕΣΥ** |

# **ΘΕΜΑ: Διαδικτυακό επιμορφωτικό σεμινάριο με θέμα: «Η προστασία του παιδιού από την κακοποίηση και παραμέληση σε ένα σύγχρονο και δημοκρατικό σχολείο**»

Η Διεύθυνση Δευτεροβάθμιας Εκπαίδευσης Δ΄ Αθήνας και οι Διευθύνσεις Πρωτοβάθμιας Α΄ Αθήνας, Γ΄ Αθήνας, Δ’ Αθήνας, Πειραιά, Δυτικής Αττικής δια των Υπευθύνων Αγωγής Υγείας, στο πλαίσιο της υποστήριξης των εκπαιδευτικών, διοργανώνουν διαδικτυακό επιμορφωτικό σεμινάριο με τίτλο: **«Η προστασία του παιδιού από την κακοποίηση και παραμέληση σε ένα σύγχρονο και δημοκρατικό σχολείο»,**  σε συνεργασία με τον **Συνήγορο του Παιδιού** και εισηγήτρια την κα *Θεώνη Κουφονικολάκου,* δικηγόρο και βοηθό Συνηγόρου του Πολίτη, αρμόδια για τα δικαιώματα του παιδιού και αντιμετώπισης ενδοοικογενειακής βίας**.**

Σκοπός του σεμιναρίου είναι η ενημέρωση και η ευαισθητοποίηση των εκπαιδευτικών σε θέματα κακοποίησης/παραμέλησης, εμπορίας και εκμετάλλευσης παιδιών, καθώς και στον ρόλο του εκπαιδευτικού και του σχολείου στην πρόληψη, ανίχνευση και διαχείριση τέτοιων φαινομένων.

Το σεμινάριο απευθύνεται σε όλους/ες τους/τις εκπαιδευτικούς και στα μέλη του ειδικού εκπαιδευτικού και βοηθητικού προσωπικού όλων των σχολικών μονάδων ευθύνης των Διευθύνσεων Δ.Ε. Δ΄ Αθήνας & Π.Ε. Γ΄ Αθήνας, Α’ Αθήνας, Δ’ Αθήνας, Πειραιά, Δυτικής Αττικής και θα διεξαχθεί διαδικτυακά την **Τρίτη 01/03/2022** και ώρες **18:00 – 20:00.**

Οι εκπαιδευτικοί και τα μέλη του ειδικού εκπαιδευτικού και βοηθητικού προσωπικού που επιθυμούν να συμμετάσχουν στο σεμινάριο καλούνται να συμπληρώσουν τη φόρμα συμμετοχής στον σύνδεσμο<https://forms.gle/MUP9Cja8jUFHEhko8> (σε περίπτωση που η φόρμα δεν ανοίγει, αντιγράψτε το url του συνδέσμου και επικολλήστε το στη γραμμή διεύθυνσης στον φυλλομετρητή σας).

Στους ενδιαφερόμενους/ες θα σταλούν οι κωδικοί και οι οδηγίες πρόσβασης στη πλατφόρμα WEBEX όπου θα διεξαχθεί το σεμινάριο στο e-mail που έχουν δηλώσει στη φόρμα συμμετοχής.

Η παρακολούθηση είναι προαιρετική και χωρίς οικονομική επιβάρυνση για όλους/ες τους/τις συμμετέχοντες/ουσες.

Παρακαλούνται πολύ **οι Διευθυντές/ύντριες των σχολικών μονάδων** **να μεριμνήσουν για την έγκαιρη ενημέρωση** όλων των εκπαιδευτικών και των μελών του ειδικού εκπαιδευτικού και βοηθητικού προσωπικού του σχολείου τους.

Ο Διευθυντής

Παρασκευάς Γιαλούρης